圍方

圍方係香港一間港鐵公司旗下嘅商場，2023年開張，喺新界沙田區大圍車公廟路18號，樓高4層。

特色

商場
圍方樓高四層，一樓有單車停車場，有330個單車停車位，係全港最大嘅單車停車場。另外一樓仲有香港伍倫貢學院嘅校舍。

二樓至四樓都有戶外平台花園同鋪頭，包括GODIVA，Circle K，六福珠寶，Nike，Adidas，NAMCO，元氣壽司同星巴克等等，仲有香港第三間任天堂正規商品販賣店nsew同香港首間Mercedes-Benz Lab。

5樓有屈臣氏，日本城，豐澤等等，仲有大圍第一間戲院英皇戲院。

停車場
商場地庫有兩層停車場，提供390個車位同39個電單車位。

開幕
商場喺2023年7月22號開業，入口嘅扶手電梯喺開業之後出現六個鋪位噉長嘅人龍。垃圾桶滿瀉，3樓嘅平台花園出現老鼠，之後個花園關閉咗。

批評

名
圍方個名嘅意思解「圍」做唯一中心點，「方」就想令市民聯想到圓方，但啲市民話個名老套難聽。

設計
商場二樓有個出入口駁去八爪魚天橋，而嗰度本來可以直接去到地面，但係而家啲人被迫經過商場二樓再落去，令原本20秒嘅路程變成要一分鐘，即使喺2010年政府就拆天橋北翼嘅工程刊憲之前收到1300份反對意見書，政府都無視居民訴求，並且為工程刊憲。

另外有人批評商場嘅停車場又窄又唔方便，好似1980年代噉。

事件
2023年7月24號，一個64歲老婦畀兩男女襲擊，兩男女事後離去。警方以襲擊致造成身體傷害罪追查緊兩男女嘅下落。

相

附近
香港伍倫貢學院
新翠邨
五育中學
名城
海福花園
大圍站
文禮閣
沙田車公廟

香港商場
大圍
沙田區